PDG ปลื้ม กำไร Q2/59 เพิ่มขึ้นอยู่ที่ 20.73 ลบ.จ่ายปันผล 0.08 บ./หุ้น
PDG ปลื้ม กำไร Q2/59 เพิ่มขึ้น 8% อยู่ที่ 20.73 ลบ. จากปีก่อน 19.16 ลบ. ด้าน 6 เดือนแรกกำไรอยู่ที่ 43.19 ลบ. ลดลง 5% จากปีก่อน 45.67 ลบ. พร้อมปันผลระหว่างกาล 0.08 บ./หุ้น จ่าย 8 ก.ย.นี้
9 ส.ค. 2559

บริษัท พรอดดิจิ จำกัด (มหาชน) หรือ PDG รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 20.73 ล้านบาท หรือมีกำไรสุทธิ 0.08 บาทต่อหุ้น เพิ่มขึ้น 8% จากช่วงเดียวกันของปีก่อนที่มีกำไรสุทธิ 19.16 ล้านบาท หรือมีกำไรสุทธิ 0.07 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 43.19 ล้านบาท หรือ 0.16 บาทต่อหุ้น ลดลง 5% จากช่วงเดียวกันของปีก่อนที่มีกำไรสุทธิ 45.67 ล้านบาท หรือ 0.17 บาทต่อหุ้น
พร้อมกันนี้ บริษัทยังประกาศจ่ายเงินปันผลระหว่างกาลของปี 2559 ในอัตราหุ้นละ 0.08 บาท โดยกำหนดรายชื่อผู้ถือหุ้นที่มีสิทธิรับเงินปันผลในวันที่ 24 ส.ค.59 และให้รวบรวมรายชื่อตามม.225 ของ พ.ร.บ.หลักทรัพย์ฯ โดยวิธีปิดสมุดทะเบียนในวันที่ 25 ส.ค.59 และบริษัทกำหนดจ่ายเงินปันผลระหว่างกาลให้แก่ผู้ถือหุ้นในวันที่ 8 ก.ย.59 โดยจะจ่ายจากกำไรของกิจการฯ